alexandrainst/scandi-wiki huggingface dataset:
Satyavrat Shastri

Satyavrat Shastri (født 29. september 1930) er en indisk sanskrit-lærd, forfatter, grammatiker og poet. Han har skrevet tre Mahakavyas, tre Khandakavyas, en Prabandhakavyas, en Patrakavya og fem kritiske arbeider i sanskrit. Hans viktigste verker er Ramakirtimahakavyam, Brahattaram Bharatam, Sribodhisattvacharitam, Vaidika Vyakarana, Sarmanyadesah Sutram Vibhati og Discovery of Sanskrit Treasures i syv bind.

Han er for tiden æresprosessor ved Special Centre for Sanskrit Studies ved Jawaharlal Nehru-universitetet i New Delhi. Han har vært leder av institutt for sanskrit og rektor ved fakultetet for kunst ved Delhi-universitetet, hvor han var Pandit Manmohan Nath Dar professor i sanskrit (1970–1995).

I løpet av sin karriere har han vunnet mange nasjonale og internasjonale priser, deriblant Sahitya Akademi litteraturpris for sanskrit, gitt av Sahitya Akademi, Indias nasjonale akademi for skjønnlitteratur, i 1968 for sitt poetiske verk Srigurugovindasimhacharitam. Han mottok Padma Shri i 1999. I 2006 ble han den første som mottok Jnanpith-prisen for et verk i sanskrit, overdratt i 2009 av hans elev, Thailands prinsesse Maha Chakri Sirindhorn.

Referanser 

Lyrikere
Sanskritlitteratur
Sanskritgrammatikere
Danebo miljøtunnel

Danebo miljøtunnel er en to-løps motorveitunnel på E18 i Larvik kommune i Vestfold. Tunnelen er ca. 50 meter lang. Miljøtunnelen har to kjørefelt i hvert løp.

Se også
Rødbøltunnelen
Veitunneler i Norge
Undersjøiske veitunneler i Norge

Tunneler på E18 (Norge)
Veitunneler i Vestfold og Telemark
2009 i Norge
Tunneler åpnet i 2009
Dagens Industri

Dagens Industri (DI) er en svensk næringslivsavis som ble etablert i 1976 og gis ut av Bonnier, via Bonnier Business Press. DI gir dessuten også ut avisa som nettavis (di.se), og TV-kanal (DiTV). Avisa kommer ut alle dager unntatt søndag. Den gir ut bilagene DI Weekend på fredager siden 2002, og siden høsten 2009 DI Dimension. En sportsavis, DiEgo, ble utgitt mellom 2005 og 2008. 

Opplaget ligger ihenhold til TS 2009 på 102 200, mens antallet lesere er 369 000 (Orvesto kosument 2010:1).

Eksterne lenker 
 di.se

Svenske aviser
Aviser etablert i 1976
Bonnier
1976 i Sverige
Bendik Bye

Bendik Bye (født 9. mars 1990 på Byafossen i Steinkjer) er en norsk fotballspiller som spiller for Kristiansund Ballklubb. Han er klar for  fra den 8. januar 2023.

Bye kom til Levanger fra Ranheim etter Levangers opprykk til 1. divisjon i 2014. Før han kom til Ranheim ble han toppscorer for Steinkjer tre sesonger på rad.

Bye signerte for Sogndal den 3. november 2016 med virkinig fra 1. januar 2017.

Referanser

Eksterne lenker 
 

Personer fra Steinkjer kommune
Norske fotballspillere
Fotballspillere for Steinkjer FK
Fotballspillere for Ranheim Fotball
Fotballspillere for Levanger FK
Fotballspillere for Sogndal Fotball
Fødsler i 1990
Arshad Mahmood (Young Guns)

Arshad Mahmood (født 1969) er en norsk-pakistaner kjent for sin tilknytning til den kriminelle gjengen Young Guns.

Mahmoods eneggede tvillingbror ble i 1989 dømt for Romsåsdrapet, og er utvist fra Norge og internasjonalt ettersøkt. 

I 2003 ble Mahmood skutt i hodet ved Gardermoen, men overlevde.

Han soner en dom på ti år, blant annet for å ha kidnappet tre medlemmer av en marokkansk narkoliga, ha holdt dem fanget og torturert dem i flere døgn i kjelleren i sitt hus på Jessheim.

Mahmood har flere dommer for blant annet vold, trusler og frihetsberøvelse.

Referanser 

Nordmenn dømt for lovbrudd
Personer tilknyttet Young Guns
Raipas

Raipas er ei bygd i Alta kommune i Finnmark. Bygda ligger ved foten av fjellet Lille-Raipas, på østsida av Altaelva. Avstanden til Alta sentrum er rundt 3 kilometer. Fra 1837 til 1878 var det ei gruve her som ble drevet av kopperverket Alten Copper Works i Kåfjord.

Bygder og grender i Troms og Finnmark
Bygder i Alta
Jimmy Bennett

James Michael «Jimmy» Bennett (født 9. februar 1996) er en amerikansk skuespiller og musiker. Han er mest kjent for sine roller i Daddy Day Care, Hostage, Poseidon, Orphan og som den unge James T. Kirk i Star Trek-filmen fra 2009. Han har også spilt JJ Powell i ABC-serien No Ordinary Family.

Referanser

Eksterne lenker 
 
 

Skuespillere fra USA
Fødsler i 1996
Bedrag

Bedrag er en dansk krimserie som har gått på DR1 siden 2016. Serien fokuserer på de forandringer som skjer i menneskers liv når ambisjoner og grådighet er de styrende faktorer. Disse faktorene påvirker alle sosiale lag og deres relasjoner til familie og venner. Nikolaj Lie Kaas, Thomas Bo Larsen, Natalie Madueño og Esben Smed har hovedrollene i serien.

Jeppe Gjervig Gram (Borgen) var ledende manuskriptforfatter og Per Fly ledende instruktør.

Filmfestivalen i Berlin 
Verdenspremieren fant sted under filmfestivalen i Berlin i februar 2015 under tittelen Follow the Money, men den fikk først premiere på dansk fjernsyn i januar 2016. Serien er en oppfølger til DRs suksess med Forbrytelsen og Broen, men skiller seg fra disse ved å være mer howdunit enn whodunit. Jeppe Gjervig Gram har uttalt at serien er inspirert av finanskrisen og Per Fly har spesielt vært opptatt av at serien fokuserer på «beskrivelsen av de tre samfunnsklassene, med en økonomisk kriminalsak som motor for historien».

Skuespillere 
 Nikolaj Lie Kaas … Alexander Sødergren
 Natalie Madueño … Claudia Moreno
 Thomas Bo Larsen … Mads
 Esben Smed … Nicky
 Lucas Hansen … Bimse
 Julie Grundtvig Wester … Lina
 Thomas Hwan … Alf
 Charlotte Munk … Mia Hermansen
 Line Kruse … Kristina
 Waage Sandø … styreformann Christensen
 Claes Ljungmark … P
 Thomas Magnussen … IT-tekniker

Referanser

Eksterne lenker 
 

Danske krimserier
Danske TV-serier fra 2010-årene
TV-produksjoner på DR
Robertprisen for årets TV-serie
Kunståret 1961

Kunståret 1961 er en oversikt over hendelser, fødte og avdøde kunstnerpersonligheter i 1961.

Hendelser
 Mai – Første nummeret av avisen Archigram kommer ut.
 Claes Oldenburg åpner The Store (en forretning for kunsten sin) i New York.

Verk
 Number 14 – Mark Rothko
 I Love You with My Ford – James Rosenquist

Utstillinger
 "Rörelse i konsten" på Moderna Museet i Stockholm med kunstnere som Jean Tinguely, Alexander Calder og Robert Rauschenberg.

Priser
 Caldecott-medaljen: Nicolas Sidjakov for Baboushka and the Three Kings
 Eckersbergmedaljen
Flemming Bergsøe, maler
Jørgen Andersen Nærum, maler
Jacobprisen: Sigurd Alf Eriksen, sølvsmed
 Prins Eugen-medaljen tildeles Evert Lundquist, maler, Tor Bjurström, maler, Sven Markelius, arkitekt, Hans Wegner, dansk møbeldesigner, og Dora Ljung, finsk kunsthåndverker
 Friedrich Hundertwasser får Mainichi-prisen ved den 6. Internasjonale Kunstutstillingen i Tokyo.
 Wynneprisen: David Strachan for Landscape, Hill End

Fødsler
 3. mars – Knut Nærum, norsk komiker, forfatter, tegneserietegner og TV-underholder
 19. mars – Inger Lise Belsvik, norsk grafiker og illustratør
 30. mars – Esbjörn Jorsäter, svensk tegner og forfatter
 5. mai – Maria Blom Cocke, svensk sanger og kunstner 
 15. mai – Jeff Dee, amerikansk tegner og spillekonstruktør 
 21. mai – Akin Düzakin, tyrkisknorsk illustratør 
 26. mai – Anne-Karin Furunes, norsk billedkunstner
 28. mai – Joakim Pirinen, svensk tegneserietegner, kunstner, forfatter og dramaturg
 16. august – Michaëla de la Cour, svensk formgiver  
 30. august – Jan Svenungsson, svensk kunstner og musiker, arbeider i Berlin.
 29. september – Jan Cardell, svensk billedhugger
 26. november- – Wes Archer, amerikansk regissør av animere TV-serier. 
 28. november – Alvar Gullichsen, finsk popkunstner
 6. desember – Anne G. Holt, norsk illustratør
 Peter Nilsson, svensk kunstner
 Susanne Nygårds, svensk kunstner
 Ulf Rollof, svensk kunstner
 Katinka Husberg, svensk kunstner.
 Clay Ketter, amerikansk, som arbeider i Sverige, billedhugger og maler
 Fateme Gosheh, svensk kunstner
 Marie Almqvist, svensk kunstner
 Carolina Thorell, svensk kunstner og forfatter
 Joel Toft, svensk kunstner (maler).
 Tony Warren, svenskamerikansk kunstner
 Ann Carlsson Korneev, svensk billedhugger
 Lena Hopsch, svensk billedhugger
 Øssur Mohr, færøysk kunstner
 Dan Perjovschi, rumensk kunstner
 Carsten Höller, tysk kunstner og doktor i biologi
 Seen, amerikansk graffitikunstner.
 Rirkrit Tiravanija, argentinsk kunstner som arbeider i New York, Berlin og Bangkok.
 Stefan Nagy, svensk tegneserietegner og illustratør (død 2008)
 Torbjörn Lagerwall, svensk illustratør og grafisk formgiver
 Olav Ringdal, norsk kunstner
 Even Richardson, norsk maler, tegner og grafiker

Dødsfall

 20. juli – Wilson McCoy, amerikansk tegneserieskaper (født 1902)
 20. november – Reinhold von Rosen, svensk grafiker, tegner og maler (født 1894)
 Anna Casparsson, svensk pianist og tekstilkunstner (født 1861)

Referanser

Eksterne lenker
Vestvatn alpinanlegg

Vestvatn alpinanlegg ligger ca. 9 km fra Misvær i Bodø kommune. Anlegget har 3 heiser. Det ene er en gratis barnebakke med tautrekk på 120 m. De andre, som man må kjøpe heiskort til, er hhv 777 og 1255 m lange T-kroktrekk og frakter skiløperne opp hhv 220  og 310 høydemeter. Kapasiteten på heisene er hhv 900 og 1000 pers pr time. Hele anlegget har 6 nedfarter fra 900 til 1900 m. Skog er ryddet i 400 m bredde hvorav 300 m brukes til pudderkjøring. Det er i tillegg tilrettelagt for skogskjøring i 250 m bredde. Anlegget er pr desember 2013 under utbygging mht servicebygg/varmebu. Anlegget har også alpinkiosk og skiutleie. WEB:  www.vestvatn.no

Eksterne lenker
 Nettsted for Vestvatn alpinanlegg

Alpinanlegg i Norge
Idrettsanlegg i Nordland
Sport i Bodø
Byggverk i Bodø
Chen Hong

Chen Hong (født 28. februar 1970), kinesisk softballspiller som deltok i de olympiske leker 1996 i Atlanta.

Chen vant en olympisk sølvmedalje i softball under sommer-OL 1996 i Atlanta. Hun var med på det kinesiske laget som kom på andreplass i den første olympiske softballturneringen bak USA. Kina tapte finalen mot USA med 1 – 3. Chen spilte alle ti kampene i turneringen.

OL-medaljer 
  1996  Atlanta -  Sølv i softball  Kina

Eksterne lenker 
 

Kinesiske softballspillere
Medaljevinnere under Sommer-OL 1996
Deltakere for Kina under Sommer-OL 1996
Softballspillere under Sommer-OL 1996
Fødsler i 1970
Olympiske medaljevinnere i softball
Kunståret 1970

Kunståret 1970 er en oversikt over hendelser, fødte og avdøde kunstnerpersonligheter i 1970.

Hendelser
 11. desember – Peter Dahls såkalte Sibyllamålning, av sviten Liberalismens genombrott i societeten, beslaglegges av politiet fra utstilling av samlingen Skräck på Göteborgs konsthall. Maleriet som forestiller en mann som viser sin reisning for prinsessan Sibylla stemples som usømmelig av anklageren Erik Ekström. Maleriet ble levert tilbake til kunstneren den 24. april 1971 etter at etterforskningen ble stoppet.
 Konsthantverkskollektivet 10-gruppen dannes i Stockholm

Verk

Utstillinger

Priser 
 Caldecott-medaljen: William Steig for Sylvester and the Magic Pebble
 Eckersbergmedaljen:
Poul Gadegaard, maler
Erling Jørgensen, maler
Christian Poulsen, keramiker 
 Prins Eugen-medaljen tildeles Sven Backström, arkitekt, Leif Reinius, arkitekt, Sigurd Persson, sølvsmed, og Arnold Haukeland, norsk billedhugger
 Ulrik Hendriksens minnestipend: Olav Mosebekk
 Wynneprisen: Frederick Bates for Redfern – Southern Portal

Fødsler
 18. februar – Knut A.G. Hauge, norsk tegneserieskaper
 1. mars – Joanna Rubin Dranger, svensk illustratør og forfatter 
 30. mars – Sara Lundén, svensk sanger, musiker og performancekunstner
 21. april – Christopher Rådlund, svensk kunstner
 10. juni – Reidar Kjelsen, norsk illustratør og forfatter
 Nathalia Edenmont, svenskukrainsk fotokunstner
 Jonas Dahlberg, svensk kunstner
 Peter Bergting, svensk tegner og illustratør
 Palle Torsson, svensk kunstner
 Jiri Geller, finsk kunstner
 Julie Mehretu, etiopisk-amerikansk billedkunstner
 Lena Sjöberg, svensk tegneserietegner og illustratør
 Jenny Holmlund, svensk tegneserietegner, illustratør og forfatter

Dødsfall
 8. mars – Hans Hansen, færøysk maler (født 1920)
 17. april – Rudolf Petersson, svensk tegneserietegner (født 1896)
 2. august – Per Schwab, svensk kunstner og teatersjef (født 1911)

Eksterne lenker
Adolf Thune-Larsen

Adolf Edvard Thune-Larsen (født 6. juni 1870 i Kristiania, død 4. oktober 1958) var en norsk grossist og politiker (H).

Han var sønn av grossist Anton Ludvig Larsen og Randine Erichsen og gift med Signe Augusta Halvorsen. Han reise i et par år i Frankrike og Tyskland, tok studentereksamen ved Kristiania Handelsgymnasium i 1888, og gikk handelsskole i York i England i 1889. I 1893 ble han ansatt i Halvorsen & Larsens papirforretning i Kristiania, der han var prokurator fra 1896 og administrerende direktør 1900–1925. De største eierne i virksomheten var Thune-Larsen og hans svigerfar, Andreas Halvorsen. Fra 1929 var Thune-Larsen grossist med egen agenturforretning i blant annet papir, emballasje og kontorartikler.

Blant Thune-Larsens mange verv kan nevnes stifter og første formann i Papirgrossisternes Landsforening fra 1905, styremedlem i Den Norske Husflidsforening fra 1907 viseformann i Christiania Handelsstands Forening 1915–1916, formann i Norges Handelsstands Forbund 1919–1924 og styremedlem ved husstellskolen Eugenia stiftelse.

Thune-Larsen var medlem av Kristiania bystyre 1913–1916 og formann i Kristiania Høyre i 1919. Han var 1. vararepresentant til Stortinget fra Hammersborg krets i Kristiania 1919–1921, og møtte som vararepresentant for Olaf Rustad i Stortingets næringskomité fra februar til mars 1920.

Thune-Larsen var ridder av 1. klasse av Vasaordenen, Nordstjerneordenen og Dannebrogordenen.

Referanser

Eksterne lenker 
 

Høyre-politikere i Oslo
Vararepresentanter til Stortinget
Norske forretningsfolk
Vasaordenen
Nordstjerneordenen
Dannebrogordenen
Personer fra Oslo
Sommerskolen Oslo

Sommerskolen Oslo (etablert 2006) er et supplerende utdanningstilbud til elever i grunnskoler og videregående skoler i Oslo. Tilbudet er lagt til rette for elever som ønsker å bruke deler av ferien til å fordype seg ytterligere innen basisfag og grunnleggende ferdigheter. Skolen tilbyr 48 ulike kurs for elever i alderen 6-19 år innenfor fagene norsk, matematikk, naturfag, fremmedspråk og IKT.

Skolen benytter seg av ulike lokaler lokalt i elevens nærhet, og tilbyr for det 11. året på rad ulike kurs for barn og unge i skolealder. 

Fysisk aktivitet er vektlagt og det er lagt opp til minst en time med fysisk aktivitet hver dag. I tillegg har hvert kurs et kulturelt innslag. Kursene er i hovedsak lagt opp over fem dager, og Sommerskolens tilbud tilbys fire uker i løpet av sommeren, i uke 26, 27 og 32 med et noe redusert tilbud i uke 33. 

Skolen har også ulike baseledere som fungerer som lokale rektorer på de ulike skolene.

Rektorer 
 2020-: Ewelina Knutsen
 2008-2020: Kirsten Riise

Eksterne lenker 
 Sommerskolens nettsider

Utdanningsetaten i Oslo
Utdanningsinstitusjoner etablert i 2006
Jennifer McFalls

Jennifer McFalls (født 10. november 1971 i Arlington i Texas), amerikansk softballspiller som deltok i de olympiske leker 2000 i Sydney.

McFalls ble olympisk mester i softball under sommer-OL 2000 i Sydney. Hun var med på det amerikanske laget som vant softballturneringen foran Japan og Australia. USA vant finalen mot Japan med 2-1.

OL-medaljer 
  2000  Sydney -  Gull i softball  USA

Referanser

Eksterne lenker 
 

Softballspillere fra USA
Olympiske mestere for USA
Medaljevinnere under Sommer-OL 2000
Deltakere for USA under Sommer-OL 2000
Softballspillere under Sommer-OL 2000
Personer fra Tarrant County i Texas
Olympiske medaljevinnere i softball
Pan de muerto

Pan de muerto (spansk for «dødebrød») er en spesiell type brød som bakes i Mexico til feiringa av De dødes dag i starten av november hvert år. Brødet har form som en bolle, og blir ofte dekorert med deig som legges oppå i ulike mønstre.

Den tradisjonelle oppskrifta er søt brøddeig med anis.

Eksterne lenker 
 
 Oppskrift på pan de muerto

Meksikansk mat
Brød
Kunståret 1981

Kunståret 1981 er en oversikt over hendelser, fødte og avdøde kunstnerpersonligheter i 1981.

Hendelser

Verk

Utstillinger

Priser
Caldecott-medaljen: Arnold Lobel for Fables
Eckersbergmedaljen:
Vera Myhre, maler
Karin Nathorst Westfelt, maler
Kulturministeriets Illustratørpris: Claus Deleuran
Prins Eugen-medaljen tildeles Rune Jansson, maler, Elis Eriksson, billedhugger, Nils Ahrbom, arkitekt, Gertrud Vasegaard, dansk kunsthåndverker, og Reima Pietilä, finsk arkitekt 
Thorvald Bindesbøll-medaljen:
Keld Helmer-Petersen, fotograf
Gertrud Vasegaard, keramiker
Wolf-prisvinnere i kunst (malerkunst):
Marc Chagall
Antoni Tapies   
Wynneprisen: David Voigt for Hills of Ravensdale

Fødsler
11. februar – Candy Dollheart, svensk kunstner og modell
13. mai – Maria Borgelöv, svensk illustratør, grafisk formgiver og tegneserietegner  
30. juni – Andrew Knowles, britisk musiker og kunstner
27. juli - Dash Snow, amerikansk kunstner (død 2009)
Klas Landahl, svensk kunstner, billedhogger, musiker og forfatter

Dødsfall
5. april – Pinchus Kremegne, hviterussisk billedhugger, maler og litograf (født 1890)
2. mai – Olle Bærtling, svensk kunstmaler og billedhugger (født 1911)
7. mai – Elof Lindbäck, svensk kunstner (født 1912)
12. mai – HAP Grieshaber, tysk maler og grafiker (født 1909)
20. august – Alf-Jørgen Aas, norsk maler (født 1915)
20. november – Herbert Behrens-Hangeler, tysk maler, grafiker og forfatter (født 1898)
22. november – Corrado Parducci, italienskfødt amerikansk arkitekt og billedhugger (født 1900)
1. desember – Estrid Ericson, svensk kunstner formgiver og grunnlegger av Svenskt Tenn (født 1894)
Esaias Thorén, svensk kunstmaler (født 1901)

Eksterne lenker
Sun Wen

Sun Wen (Forenklet kinesisk: 孙雯; tradisjonell kinesisk: 孫雯; pinyin: Sūn Wén; ) følger kinesisk navnerekkefølge. Etternavnet hennes er Sun.

Sun Wen  født 6. april 1973) er en kinesisk kvinnelig tidligere fotballspiller. Hun er regnet som en av de beste kvinnelige fotballspillerne noensinne.

Sun begynte visstnok som fotballspiller etter oppmuntring fra sin far. Hun spilte mye fotball på skolen, og som 12-åring kom hun inn på en sportsskole. Hun markerte seg tidlig som fotballspiller, og allerede som 17-åring debuterte hun på det kinesiske landslaget. Hennes første store turnering var VM på hjemmebane i 1991, året etter hun debuterte. Hun lyktes i å score et mål i uavgjortkampen mot Danmark. Sun markerte seg litt mer i påfølgende VM, og i OL i Atlanta i 1996, men det var i VM i USA at Sun Wen virkelig markerte seg som en svært dyktig spiller. USAs landslagstrener Toni DiCicco sa om Wen at: «she has a good eye for the game and she reads it like no-one else I’ve seen. She creates openings for her teammates, makes intelligent passes, is hits the target when shooting at goal – to put it simply, she is world class.» Dette fikk Norge merke da hun og Liu Ailing scoret to mål hver på den regjerende verdensmesteren. Sun bel tildelt «Gullstøvelen» som toppscorer (delt med brasilianske Sissi og «Gullballen» for turneringens beste spiller. Så godt inntrykk gjorde Sun at hun ble kåret til «Århundrets beste spiller» i 2000 sammen med Michelle Akers. Hun ble også som første kvinne kåret til «Årets fotballspiller fra Asia»

Hun ble også tilbudt en kontrakt med WUSA-laget Atlanta Beat. Sun var med i Beat til WUSA ble lagt ned, og la deretter opp som fotballspiller. Hun gjorde et lite comeback den 15. desember 2005, men la opp igjen året etter. Hun ga sprikende beskjed i forhold til om hun skulle bli fotballtrener, fra benektende til nær bekreftende. Imidlertid har hun ikke tatt noen skritt i den retningen per januar 2011.

Referanser

Eksterne lenker 
 

Kinesiske fotballspillere
Deltakere for Kina under Sommer-OL 1996
Fotballspillere under Sommer-OL 1996
Deltakere for Kina under Sommer-OL 2000
Fotballspillere under Sommer-OL 2000
Personer fra Shanghai
Fødsler i 1973
Olympiske medaljevinnere i fotball
Kazue Ito

Kazue Ito (født 22. desember 1977), japansk softballspiller som deltok i de olympiske leker 2000 i Sydney og 2004 i Athen.

Ito vant en olympisk sølvmedalje i softball under sommer-OL 2000 i Sydney. Hun var med på det japanske laget som kom på andreplass i softballturneringen bak USA. I finalen mot USA tapte Japan med 1-2.

Fire år senere, under Sommer-OL 2004 i Athen, vant hun en bronsemedaløje med det japanske softballdamelandslaget som kom på tredjeplass bak USA og Australia.

OL-medaljer 
  2000  Sydney - Sølv i softball  Japan
  2004  Athen - Bronse i softball  Japan

Eksterne lenker 
 

Japanske softballspillere
Olympiske sølvmedaljevinnere for Japan
Olympiske bronsemedaljevinnere for Japan
Medaljevinnere under Sommer-OL 2000
Deltakere for Japan under Sommer-OL 2000
Softballspillere under Sommer-OL 2000
Medaljevinnere under Sommer-OL 2004
Deltakere for Japan under Sommer-OL 2004
Softballspillere under Sommer-OL 2004
Fødsler i 1977
Olympiske medaljevinnere i softball
Rohdendorfia

se artikkeltekst

Rohdendorfia er en gruppe slekt av fluer som tilhører familien blomsterfluer (Syrphidae). Det er kjent bare tre arter. Rohdendorfia finnes i høyfjellet, noen steder i den palearktiske sone.

Artsliste 
Rohdendorfia har tidligere vært regnet som en underslekt av Platycheirus.
 Rohdendorfia alpina Sack, 1938
 Rohdendorfia dimorpha Smirnov, 1924
 Rohdendorfia montivaga Violovitsh, 1984

 Litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
 Anatolii V. Barkalov & Nielsen, Tore R. (2010) Revision of the genus Rohdendorfia Smirnov, 1924 (Diptera, Syrphidae). Norwegian Journal of Entomology 57: 154-161  
 Nielsen, Tore R. Syrphidae checklist - Norway. Sjekkliste over norske arter. (php) 
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera.'' 3: 81-139. Science Herald, Budapest.

Eksterne lenker 
  
 www.syrphidae.com/ – the Syrphidae website
 Fauna Europaea Web Service (2004) Fauna Europaea version 1.1, www.faunaeur.org

Blomsterfluer
Reika Utsugi

Reika Utsugi (født 1. juni 1963), japansk softballspiller som deltok i de olympiske leker 2000 i Sydney og 2004 i Athen.

Utsugi vant en olympisk sølvmedalje i softball under sommer-OL 2000 i Sydney. Hun var med på det japanske laget som kom på andreplass i softballturneringen bak USA. I finalen mot USA tapte Japan med 1-2.

Fire år senere, under Sommer-OL 2004 i Athen, vant hun en bronsemedaløje med det japanske softballdamelandslaget som kom på tredjeplass bak USA og Australia.

OL-medaljer 
  2000  Sydney - Sølv i softball  Japan
  2004  Athen - Bronse i softball  Japan

Eksterne lenker 
 

Japanske softballspillere
Olympiske sølvmedaljevinnere for Japan
Olympiske bronsemedaljevinnere for Japan
Medaljevinnere under Sommer-OL 2000
Deltakere for Japan under Sommer-OL 2000
Softballspillere under Sommer-OL 2000
Medaljevinnere under Sommer-OL 2004
Deltakere for Japan under Sommer-OL 2004
Softballspillere under Sommer-OL 2004
Fødsler i 1963
Olympiske medaljevinnere i softball
Lavangsdalen

Lavangsdalen er en om lag 16 km lang dal som går i retning nord-sør fra Kantornes i Balsfjord kommune til Sørbotn i Tromsø kommune. Kommunegrensa går omtrent midt i dalen, ved vannskillet mellom Lavangselva, som renner mot sør og ut i Balsfjorden, og Sørbotnelva, som renner mot nord til Ramfjorden.

Trafikkåre
Europavei 8 går gjennom dalen, og det er stor trafikk her, ettersom dette er hovedinnfartsveien til Tromsø. Farten er også stor, noe som har ført til mange ulykker. I perioden fra 2000 til januar 2011, da fem mennesker omkom i bussulykken i Lavangsdalen 7. januar, har nærmere 25 mennesker mistet livet her. Veien ble i 2013 utbedret til en sikrere vei med midtrekkverk og forbikjøringsstrekninger.

Referanser

Daler i Troms og Finnmark
Balsfjords geografi
Tromsøs geografi